Ugovor O Izvođenju Radova Zaključen dana 28. 04. 2021. godine u Veterniku između : „ KARIN KOMERC MD “ DOO , sa sedištem u Veterniku , ul. Živorada Petrovića br. 8 , matični broj : 20009233 , PIB : 103726184 koga zastupa Krste Dubroja , direktor ( u daljem tekstu : Dobavljač ) i Društvo sa ograničenom odgovornošću za inženjering , izgradnju i održavanje energetskih objekata Energotehnika - Južna Bačka Novi Sad sa sedištem u Novom Sadu ul. Put novosadskog partizanskog odreda br. 1 , matični broj : 20001917 , PIB : 104075834 , koga zastupa Ilija Labus , direktor ( u daljem tekstu : Član grupe ponuđača )
Uvodne Odredbe :
Ugovorne strane saglasno konstatuju :
- Da je Dobavljač vodeći član Grupe ponuđača „ KARIN KOMERC “ po osnovu Sporazuma o stvaranju grupe ponuđača od 09. 03. 2021. godine ( del. broj sporazuma kod Naručioca 01/210006142 ) zajedno sa „ PUT - INVEST “ NOVI SAD ( del. Broj sporazuma 107/1 ) , „ ENERGOTEHNIKA – JUŽNA BAČKA “ DOO ( del. Broj sporazuma 3000-2495/1 ) i „ GEOADA “ DOO ZA GEODEZIJU I GEOMATIKU NOVI SAD ( u daljem tekstu : Sporazum ) koji je zaključen radi učešća na tenderu i podnošenja zajedničke ponude i zaključenja , u svojstvu izvođača radova , ugovora sa Gradskom upravom za građevinsko zemljište i investicije , MB : 89964904 , PIB : 109804482 , Novi Sad , ul. Stevana Branovačkog br. 3 ( u daljem tekstu : Naručilac ) , kojim Sporazumom je predviđena neograničena solidarna odgovornost ugovornih strana prema Naručiocu .
- Da je Dobavljač kao vodeći član Grupe ponuđača po Sporazumu iz prethodnog stava Uvodnih napomena , kao nosilac posla podneo ponudu i koji zastupa Grupu ponuđača sa Naručiocem , zaključio Ugovor o javnoj nabavci radova na osnovu Odluke o dodeli ugovora broj XXIV-4-4/21-42 , a radi izvođenja radova na izgradnji saobraćajnih površina sa pratećom infrastrukturom u Orahovoj ulici i delu Ulice Rade Smiljanova u Novom Sadu , sa čijom sadržinom je Član grupe ponuđača u potpunosti upoznat ( u daljem tekstu : Glavni ugovor ) .
- Da je izvođenje radova koji su predmet ovog Ugovora predviđeno i Glavnim ugovorom sa Naručiocem , te da , radi realizacije istih , ugovorne strane zaključuju ovaj Ugovor o izvođenju radova .
Predmet Ugovora
Član 1.
Predmet Ugovora je izvođenje radova na izgradnji javnog osvetljenja u sklopu izgradnje saobraćajnih površina sa pratećom infrastrukturom u Orahovoj ulici i delu Ulice Rade Smiljanova u Novom Sadu .
Člana grupe ponuđača za gradilište opisano u Uvodnim odredbama , u svemu u skladu sa odredbama ovog Ugovora i prema usvojenoj Ponudi Člana grupe ponuđača br. PP0212/21-1 od 09. 03. 2021. godine , koja čini sastavni deo ovog Ugovora ( u daljem tekstu : Ponuda ) .
Vrednost Radova
Član 2.
Ugovorne strane saglasno konstatuju da vrednost radova Člana grupe iz člana 1. ovog ugovora iznosi 7.099.944,00 dinara ( slovima : sedam miliona devedeset devet hiljada devet stotina četrdeset četiri dinara i 00/100 ) .
Ugovorena cena iz prethodnog stava ne uključuje PDV , koji će biti obračunat i plaćen u skladu sa Zakonom o porezu na dodatu vrednost .
Član 3.
Ugovorene jedinične cene ne mogu se menjati .
Član 4.
Ukoliko se nakon zaključenja ugovora poveća obim potrebnih radova Dobavljač i Član grupe ponuđača mogu Aneksom ovog ugovora povećati ugovorenu vrednost maksimalno do 5% od ukupno ugovorene vrednosti iz ovog ugovora , ako Dobavljač o tome sa Naručiocem prethodno zaključi Aneks Glavnog ugovora .
Član 5.
Ukoliko se u toku realizacije ovog ugovora pojave viškovi i manjkovi radova , isplata tih radova izvršiće se po jediničnim cenama iz usvojene ponude iz člana 1. ovog ugovora , na osnovu Aneksa ovog ugovora , ako Dobavljač o tome sa Naručiocem prethodno zaključi Aneks Glavnog ugovora , a shodno odredbama istog .
Viškovi i manjkovi radova se ugovaraju tokom izvođenja radova i / ili na konačnom obračunu .
Ukoliko se pojavi potreba za izvođenjem viškova radova Član grupe ponuđača je obavezan da blagovremeno Dobavljaču dostavi zahtev za odobrenje izvođenja viškova radova sa pregledom pozicija i količinama viškova radova sa ugovorenim jediničnim cenama , uz navođenje okolnosti koje su prouzrokovale postojanje istih i da dokumentuje navedeno .
Viškovi radova koji su izvedeni bez prethodne saglasnosti Dobavljača neće biti prihvaćeni niti plaćeni .
Konačan obračun izvršiće se nakon primopredaje objekta iz člana 1. ovog ugovora .
ROK IZVRŠENjA RADOVA
Član 6.
Rok za izvršenje radova po Glavnom ugovoru iznosi 210 kalendarskih dana , računajući od dana uvođenja u posao Dobavljača u skladu sa Glavnim ugovorom , i o tome sačinjenog Zapisnika u skladu sa članom 8. Glavnog ugovora .
Član grupe ponuđača se obavezuje da poštujući dinamiku izvođenja radova koji su predmet ovog Ugovora izvrši radove u okviru roka iz prethodnog stava , a počev od dana zapisnički konstatovanog uvođenja Člana grupe ponuđača u posao po ovom Ugovoru .
Rok za izvođenje radova može se produžiti :
- iz razloga navedenih u članu 42. stav 3 Posebnih uzansi o građenju ,
- zbog loših vremenskih uslova , koji onemogućavaju izvođenje radova , na zahtev Člana grupe ponuđača i predlog stručnog nadzora ,
- bilo koje obustave radova koje nisu posledice propusta Člana grupe ponuđača
- drugim okolnostima zbog kojih je rok za izvođenje radova produžen po Glavnom ugovoru .
Uvođenje Člana Grupe Ponuđača U Posao
Član 7.
Uvođenje Člana grupe ponuđača u posao konstatovaće se u građevinskom dnevniku .
Obaveze Člana Grupe Ponuđača
Član 8.
Član grupe ponuđača se obavezuje da radove iz člana 1. ovog ugovora izvede kvalitetno i u roku u skladu sa ponudom , konkursnom dokumentacijom , tehničkom dokumentacijom i važećim propisima i standardima za ovu vrstu radova .
Član grupe ponuđača se obavezuje da snosi srazmeran iznos troškova izdavanja i održavanja bankarske garancije za ozbiljnost Ponude koju je Dobavljač obezbedio i dostavio Naručiocu u ime grupe ponuđača ( 8,65% od ukupnih troškova bankarske garancije za ozbiljnost Ponude ) .
Član 9.
U slučajevima gde se radovi izvode na mestu gde se odvija saobraćaj , Član grupe ponuđača je dužan da osigura i izvede sve radove potrebne za bezbedno odvijanje javnog saobraćaja .
Obavezuje se Član grupe ponuđača , da u skladu sa dostavljenim rešenjem o tehničkom regulisanju saobraćaja , postavi saobraćajnu signalizaciju , da je čuva i održava za vreme izvođenja radova .
Na svim mestima privremenog skretanja saobraćaja Član grupe ponuđača je dužan da osigura bezbedno i neometano odvijanje saobraćaja .
Pre početka izvođenja radova , Član grupe ponuđača je u obavezi da obezbedi vidno obeležavanje gradilišta odgovarajućom tablom u skladu sa čl. 5 Pravilnika o izgledu , sadržini i mestu postavljanja gradilišne table ( Sl. glasnik RS br. 6/2019 ) .
Član 10.
Član grupe ponuđača se obavezuje da nakon potpisivanja ugovora , a pre uvođenja u posao sačini detaljan dinamički plan realizacije investicije i dostavi ga Dobavljaču u pisanoj formi .
Detaljan dinamički plan realizacije investicije overava predstavnik Dobavljača i kao takav čini sastavni deo ugovora .
Izvršenje Obaveza Po Glavnom Ugovoru
Član 11.
Svaka strana je obavezna da samostalno finansira obaveze iz svog Dela radova i da samostalno snosi troškove u vezi sa tim , osim ako su ugovorne strane drugačije dogovorile .
Svaki član grupe će njemu poverene obaveze izvršiti kao da ih je zasebno ugovorio sa Naručiocem i u obavezi je da izvrši sve druge neophodne radove i isporuke koje nisu eksplicitno navedene kao njegov deo radova , a koje stoje u funkcionalnoj vezi sa izvršenjem dela radova , odnosno koje su neophodne zarad potpunog izvršenja dela radova , bez obzira na to da li takve isporuke ili radovi ovlašćuju grupu na povećanje ugovorene cene i produženje rokova u skladu sa Glavnim ugovorom .
Ukoliko podelom posla u skladu sa članom 1. Ugovora nije drugačije regulisano , dozvole , saglasnosti i uverenja neophodna za realizaciju Projekta pribavlja svaki član grupe za sebe , a shodno prirodi obaveza koje spadaju u deo radova svakog člana grupe .
Svaki Član grupe je ovlašćen da učestvuje na sastancima sa Naručiocem i trećim licima po pitanjima koja se tiču izvršenja obaveza iz njegovog dela posla .
Korespondenciju između Naručioca i Grupe ponuđača vodi Dobavljač .
Kada je predmet korespondencije isključivo vezan za izvršenje obaveza i prava jednog člana grupe , taj član će pripremiti nacrt isti usaglasiti sa drugim članom , a Dobavljač će takav dopis dostaviti Naručiocu , pri čemu član koji je pripremio nacrt u potpunosti odgovara za sadržaj takvog pismena .
Korespondencija koja se utiče na prava i obaveze oba člana grupe biće pripremljena u nacrtima zajednički od strane članova grupe i poslata od strane Dobavljača .
Dobavljač neće Naručiocu dostaviti takvo pismeno , a da prethodno nije postigao saglasnost sa Članom grupe .
Zahteve Grupe ponuđača prema Naručiocu , ističe Dobavljač a po postignutoj saglasnosti oba člana grupe .
Članovi grupe sarađuju u pripremi i realizaciji zahteva prema Naručiocu .
Nijedan član grupe ne može uskratiti saglasnost na isticanje zahteva prema Naručiocu vodeći se interesima koji nisu u interesu Grupe ponuđača , odnosno u cilju očuvanja vlastitih interesa .
Član grupe koji uskrati saglasnost na isticanje zahteva Naručiocu iz navedenog razloga , odgovoran je drugom članu za takav zahtev .
U slučaju da tokom izvršenja Glavnog ugovora budu odobrena dodatna plaćanja ili rokovi za izvršenje obaveze budu produženi , isto će biti raspoređeno onom članu grupe na čiji deo radova se ta plaćanja odnosno rokovi odnose , u svemu u skladu sa aneksiranim odredbama Glavnog ugovora , a u slučaju da isto nije eksplicitno navedeno u aktima Naručioca ili se iz okolnosti ne može nedvosmisleno zaključiti , raspodela će se vršiti shodno prirodi stvari , logici obavljanja poslova i udelu člana grupe u ukupnim radovima po Glavnom ugovoru .
Svaki član grupe je dužan da preduzme zakonom propisane mere zaštite i bezbednosti zdravlja na radu , a u skladu sa Glavnim ugovorom .
Dobavljač koordiniše aktivnosti od značaja za bezbednost i zaštitu na radu tokom realizacije Glavnog ugovora , a u skladu sa aktima Naručioca .
Nijedan član grupe neće biti odgovoran za eventualno nepostupanje drugog člana grupe u skladu sa standardima Naručioca i zakonski propisanim merama zaštite bezbednosti i zdravlja na radu .
Svaki član grupe sam snosi poreze , doprinose , takse i druga javno-pravna davanja , a koja su vezana ili proisteknu iz vršenja poslova iz dela radova člana grupe
Član 12.
Sve rizike od početka izvođenja radova do izvršene primopredaje radova , za svoj deo radova snosi Član grupe ponuđača .
Obavezuje se Član grupe ponuđača da osigura radove , materijal i opremu za ugrađivanje od uobičajenih rizika do njihove pune vrednosti od početka izvođenja radova do primopredaje .
Uobičajeni rizici iz stava 1. ovog člana određuju se prema svim okolnostima konkretnog slučaja koje su od uticaja , a naročito prema vrsti radova , mestu na kome se radovi izvode , vrsti i svojstvima materijala i opreme koji se ugrađuju .
Premiju osiguranja plaća Član grupe ponuđača .
Osim polise osiguranja iz stava 2. ovog člana , Član grupe ponuđača je dužan da , u roku od 15 ( petnaest ) dana od dana uvođenja Člana grupe ponuđača u posao , osigura i rizike profesionalne odgovornosti ( za štetu pričinjenu trećim licima i stvarima trećih lica ) , sa važnošću za ceo period izvođenja radova koji su predmet ovog ugovora .
Ako rok za izvođenje radova bude produžen , Član grupe ponuđača je obavezan da u roku od 8 ( osam ) dana od dana zaključenja aneksa ugovora kojim se produžava rok za završetak radova , produži polise osiguranja iz stava 2 i 4 ovog člana , sa novim periodom osiguranja koji će u celosti pokrivati period za koji je produžen rok za završetak radova .
Ako ne osigura radove , Član grupe ponuđača snosi isključivu odgovornost za štetu koja nastane na objektu u izgradnji , kao i za štetu pričinjenu trećim licima i stvarima trećih lica , u vezi sa izvođenjem radova koji su predmet ovog ugovora .
Član grupe ponuđača je dužan da ukoliko Naručilac bude zahtevao dostavu polisa osiguranja , iste bez odlaganja dostavi Dobavljaču u kopiji .
Ukoliko Član grupe ponuđača ne dostavi polise iz stava 2 i 4 ovog člana , a nakon zahteva Naručioca za dostavu istih , Dobavljač može naplatiti menicu za dobro izvršenje posla .
Član 13.
Obavezuje se Član grupe ponuđača , da Dobavljaču dostavi :
a ) na dan potpisivanja ovog ugovora , a najkasnije u roku od 10 ( deset ) kalendarskih dana od dana potpisivanja ugovora , kao sredstvo obezbeđenja ispunjenja ugovornih obaveza , jednu registrovanu sopstvenu menicu , u visini od 10% od ukupno ugovorene vrednosti radova , bez PDV-a , sa klauzulama bezuslovna , neopoziva , bez protesta , bez prava na prigovor i plativa na prvi poziv , sa meničnim ovlašćenjem , izdato u korist Dobavljača potpisano i overeno od strane lica ovlašćenog za zastupanje sa rokom važenja 30 dana dužim od ugovorenog roka izvođenja radova , evidentiranu u Registru menica i ovlašćenja NBS , kao i kopiju OP obrasca za lice koje je ovlašćeno za potpisivanje kod Izvođača .
b ) u momentu primopredaje predmeta ugovora , na ime garancije za otklanjanje grešaka u garantnom roku , za svaku godinu ponuđenog garantnog roka po jednu registrovanu sopstvenu menicu , u visini od 10% od vrednosti Ugovora , bez poreza na dodatu vrednost , sa klauzulama bezuslovna , neopoziva , bez protesta , bez prava na prigovor i plativa na prvi poziv , sa meničnim ovlašćenjem , izdatim u korist Dobavljača potpisano i overeno od strane lica ovlašćenog za zastupanje sa rokom važnosti najmanje 30 ( trideset ) dana dužim od ugovorenog garantnog roka , kao i kopiju OP obrasca za lice koje je ovlašćeno za potpisivanje kod Izvođača .
Uz sredstva obezbeđenja , Član grupe ponuđača treba da dostavi i kopiju kartona deponovanih potpisa kod poslovne banke .
U slučaju produženja roka za izvođenje radova , Član grupe ponuđača je dužan da produži važenje menice za ispunjenje ugovornih obaveza , najkasnije 3 dana pre isteka roka važenja istih .
Ukoliko viškovi radova uzrokuju povećanje ugovorene vrednosti , Član grupe ponuđača je dužan da dostavi Dobavljaču sredstvo obezbeđenja ispunjenja ugovornih obaveza za vrednost viškova radova za koju se povećava ukupna ugovorena vrednost u roku od 7 ( sedam ) dana od dana potpisivanja Aneksa ugovora za viškove radova .
Ukoliko Član grupe ponuđača ne dostavi navedene garancije iz stava 1 tačka a ) i b ) ovog člana u zahtevanom roku , ovaj ugovor se smatra raskinutim .
Ukoliko Član grupe ponuđača ne dostavi sredstvo obezbeđenja iz stava 2 i 3 ovog člana , Naručilac može naplatiti prvobitno dostavljenu garanciju za ispunjenje ugovornih obaveza .
Obaveze Dobavljača
Član 14.
Dobavljač izdaje račune / situacije ili druge knjigovodstvene isprave i prima sredstva na svoj poslovni račun od Naručioca u ime grupe izvođača , a sve u skladu sa odredbama Osnovnog ugovora .
Dobavljač je dužan da sredstva koja se odnose na deo radova Člana grupe prenese na poslovni račun Člana grupe u roku od 45 ( četrdeset pet ) dana od dana prijema situacije Člana grupe , a najkasnije 3 ( tri ) dana od dana prijema sredstava od Naručioca u skladu sa odredbama Osnovnog ugovora .
Dobavljač dostavlja Naručiocu račune / situacije i drugu dokumentaciju u skladu sa Osnovnim ugovorom za izvedene radove i izvršene isporuke prihvaćene od strane Naručioca .
Predmetni računi / situacije obuhvataće radove i isporuke oba člana grupe , a koji su prihvaćeni od strane Naručioca u skladu sa odredbama Osnovnog ugovora .
Član grupe se obavezuje da blagovremeno Dobavljaču izda račune / situacije za radove i isporuke prihvaćene od strane Naručioca za svoj deo radova , a po kojima će Dobavljač preneti sredstva u skladu sa stavom 1. ovog člana .
Ukoliko Dobavljač , bez prethodne saglasnosti Člana grupe , Naručiocu ne izda račune / situacije za radove i isporuke koje je izvršio Član grupe , koji su prihvaćeni od strane Naručioca i za koje je Član grupe blagovremeno Dobavljaču dostavio dokumentaciju , Član grupe ima pravo da od Dobavljača potražuje iznose dostavljenih računa / situacija , a koji se smatraju dospeli 45 dana od dana dostavljanja Dobavljaču .
Privremene situacije Član grupe ponuđača ispostavlja mesečno i dostavlja Dobavljaču u 4 primerka najkasnije do 5-og u mesecu za protekli mesec .
Član 15.
U slučaju da Naručilac smanji ugovoreni obim radova , Dobavljač je dužan da u pisanoj formi izvesti Člana grupe ponuđača , odmah po saznanju o smanjenju obima , a sve u skladu sa odredbama ovog Ugovora .
U slučaju kada se smanji ugovoreni obim radova na zahtev Naručioca , plaćanje izvedenih radova izvršiće se u skladu sa stvarno izvedenim radovima , a shodno odredbi člana 13. ovog Ugovora .
Ugovorna Kazna I Naknada Štete
Član 16.
Ako Član grupe ponuđača prekorači rok izvođenja radova ili rok za predaju objekta , svojom krivicom , dužan je da za svaki dan zakašnjenja plati Dobavljaču ugovornu kaznu u iznosu od 0,50% ( 50/100 procenata ) od ukupne vrednosti svog dela ugovorenih radova , s tim da iznos tako određene ugovorne kazne ne može biti veći od 10% ( deset procenata ) ukupno ugovorene cene radova Člana grupe bez PDV-a , a pod uslovom da je ista naplaćena Dobavljaču od strane Naručioca u skladu sa Glavnim ugovorom .
Delimično izvršenje ili predaja ugovorenih radova u predviđenom roku ne isključuje obavezu plaćanja ugovorene kazne .
Međusobni Odnosi Članova Grupe
Član 17.
Članovi grupe odgovaraju solidarno Naručiocu za izvršenje obaveza iz Osnovnog ugovora .
Nezavisno od odgovornosti prema Naručiocu , članovi grupe jedan drugom odgovaraju za potpuno i blagovremeno izvršenje obaveza , svaki za svoj deo radova .
U slučaju da Naručilac istakne zahtev za naplatu ugovorne kazne , otklanjanje nedostataka prilikom prijema radova i opreme , zahtev za otklanjanje nedostataka u garantnom roku , odnosno bilo koji drugi zahtev na koji je ovlašćen u skladu sa odredbama Glavnog ugovora , na takav zahtev će odgovoriti i sve troškove u vezi sa istim snositi član grupe koji je prouzrokovao zadocnjenje , odnosno onaj član koji je neadekvatnim izvršenjem svojih obaveza prouzrokovao takav zahtev Naručioca ( u daljem tekstu : Odgovorni član ) .
Ukoliko Naručilac zahtev iz ove tačke realizuje , odnosno istakne prema članu grupe koji nije Odgovorni član , taj član grupe ima pravo regresnog zahteva prema Odgovornom članu kao i pravo da potražuje naknadu štete koja mu je pri tom nastala .
Ovo između ostalog , podrazumeva i obavezu Odgovornog člana da drugom članu naknadi troškove koje je drugi član imao u vezi izvršenja svog Dela radova , a koji ne bi nastali u slučaju da je Odgovorni član svoje obaveze izvršio u roku i na način predviđen Glavnim ugovorom .
U slučaju da Naručilac članovima grupe pre ili nakon postavljanja formalnog zahteva u skladu sa odredbama Glavnog ugovora , stavi do znanja da postoji kašnjenje u izvođenju radova ili da se radovi ne izvode na način predviđen Glavnim ugovorom , a član grupe koji je po podeli posla ili prirodi stvari odgovoran za takvo kašnjenje , odnosno neadekvatnost izvršenje obaveza odbija , odnosno blagovremeno ne preduzima mere koje su neophodne da bi zahtevi Naručioca bili ispunjeni ili umanjeni , drugi član grupe ima pravo da preduzme sve mere potrebne da se zaštite kako interesi grupe izvođača tako i njegovi interesi .
Mere koje drugi član preduzme u skladu sa ovom tačkom padaju na teret Odgovornog člana .
U slučaju da su preduzete mere podrazumevale izvršenje nekih ili svih obaveza Odgovornog člana iz njegovog dela radova , Odgovorni član ostaje odgovoran za nedostatke na tako izvršenim radovima i isporukama kao da ih je sam izvršio .
Nezavisno od zahteva Naručioca iz stavova 2. I 3. ovog člana , član grupe koji neblagovremeno odnosno neadekvatno izvršava obaveze iz svog dela radova , odnosno obaveze po ovom Ugovoru je obavezan da drugom članu grupe nadoknadi troškove koje je drugi član imao u izvršenju obaveza iz svog dela radova odnosno Ugovoru , a koji ne bi nastali da je Odgovorni član blagovremeno odnosno adekvatno izvršavao svoje obaveze .
Ukoliko član grupe propusti da sagleda sve tehničke zahteve iz tenderske dokumentacije , te takav propust kao posledicu ima izmenu obima ili vrednosti njegovog dela radova , taj član grupe će o sopstvenom trošku i bez uticaja na promenu vrednosti njegovih radova po Glavnom ugovoru izvesti potrebne radove i isporuke , bez obzira da li je po Glavnom ugovoru izmena cene moguća ili dozvoljena .
Isto tako , ako navedena izmena za posledicu ima okolnost da drugi član mora izvesti dodatne radove ili isporuke koje po vrsti ili količini nije mogao predvideti u svom delu radova , taj član ima pravo da od Odgovornog člana zahteva naknadu za izvršenje tako povećanog obima radova .
Ukoliko je jedan član grupe obim i vrstu radova i isporuka koji spadaju u njegov deo radova , odnosno rok za izvršenje istih , odredio na osnovu podataka dobijenih od drugog člana grupe za koje se naknadno ispostavi da su netačni ili nepotpuni , a iz razloga koji se mogu staviti u krivicu Odgovornog člana , član grupe koji je primoran da izvrši izmenu obima , vrste i roka izvođenja svog dela radova , ovlašćen je da od Odgovornog člana zahteva naknadu troškova koji su nastali kao posledica predmetnih izmena .
Član grupe koji u cilju izvršenja svog dela radova , a zbog propusta u izvršenju Dela radova Odgovornog člana , bude primoran da obim obaveza / radova izmeni po količini ili vrsti , odnosno da odloži izvršenje istih , ovlašćen je da od Odgovornog člana zahteva naknadu troškova koji su nastali kao posledica izmena odnosno odlaganja radova .
U slučaju da zbog neblagovremenog izvršenja obaveza Odgovornog člana , drugom članu grupe bude onemogućeno izvršenje njegovog dela radova u roku koji je predviđen Dinamičkim planom , a što kao posledicu ima docnju drugog člana , za sve posledice takvog kašnjenja odgovara Odgovorni član .
Takođe , Odgovorni član odgovara i za nepredviđene okolnosti koje nastanu u periodu u kojem izvršenje obaveza drugog člana nije bilo moguće , a iz razloga navedenih u ovoj tački .
Međusobna odgovornost članova grupe ograničena je vrednost dela radova Odgovornog člana .
Ograničenje odgovornosti ne primenjuje se u slučaju regresnog zahteva jednog člana prema drugom , a koji su posledica isplate i / ili postupanja po zahtevu Naručioca u skladu sa odredbama Osnovnog ugovora od strane člana koji nije Odgovoran član a u smislu odredbi ovog Ugovora .
U slučaju da su oba člana grupe odgovorna za zahtev Naručioca , svaki od njih odgovara srazmerno doprinosu okolnosti koja je osnov za zahtev Naručioca .
Ukoliko se takav doprinos ne može utvrditi , svaki član grupe odgovara srazmerno vrednosti svog dela radova .
Za zahteve trećih lica odgovoran je onaj član grupe čijim postupanjem odnosno nepostupanjem je takav zahtev prouzrokovan .
Ukoliko isto ne može utvrditi , svaki član grupe odgovara srazmerno vrednosti svog Dela radova .
Nijedan član grupe neće , bez prethodne pismene saglasnosti drugog člana grupe , priznati bilo kakav zahtev Naručioca ili trećeg lica prema grupi ili bilo kom njenom članu , a koji proizilazi ili je u vezi sa Glavnim ugovorom .
Svaki član grupe je dužan da o zahtevu upućenom grupi u vezi sa Glavnim ugovorom , bez odlaganja , a najkasnije narednog dana obavesti drugog člana grupe .
Za sve posledice koje nastanu kao rezultat neblagovremenog obaveštavanja , odnosno neblagovremenog postupanja po dobijenom obaveštenju , odgovornost snosi Odgovorni član .
Nijedan član grupe neće neosnovano uskratiti saglasnost za priznanje zahteva , naročito u slučaju kada se priznanje zahteva u interesu grupe izvođača i realizacije projekta .
Član grupe koji neosnovano uskrati saglasnost iz ove tačke , odgovara drugom članu za svu štetu koja je nastala kao posledica postupanja Odgovornog člana .
Svaki član grupe u celosti samostalno odgovara za radove čije izvođenje poveri podizvođačima .
Podizvođači jednog člana grupe nisu u bilo kakvom odnosu sa drugim članom grupe , te po tom osnovu nemaju prava na bilo kakva potraživanja prema drugom članu .
Za svu štetu koja nastane kao posledica radova podizvođača jednog člana drugom članu grupe u celosti odgovara član grupe čiji je podizvođač .
Član 18.
Član grupe ponuđača je dužan da odmah po završetku radova u pisanoj formi izvesti Naručioca da su predmetni radovi završeni .
Dobavljač I Član grupe ponuđača su dužni da bez odlaganja pristupe primopredaji izvedenih radova i o tome sačine zapisnik .
Garantni Rok
Član 19.
Za radove iz člana 1. ugovora Član grupe ponuđača daje garanciju počev od primopredaje objekta za izvedene radove u trajanju od 3 ( tri ) godine .
Za opremu koju Član grupe ponuđača ugrađuje u predmetni objekat , važi garantni rok proizvođača opreme .
Raskid Ugovora
Član 20.
Dobavljač može da jednostrano raskine ( otkaže ) ovaj ugovor o izgradnji objekta , u svako doba dostavljanjem obrazložene izjave o otkazu Članu grupe ponuđača , u pisanoj formi .
U slučaju raskida ugovora iz stava 1 , Dobavljač je dužan da Članu grupe ponuđača isplati vrednost izvedenih radova , tako što će izvršiti presek stanja izvršenja ugovornih obaveza i utvrditi visinu i način izmirenja međusobnih obaveza .
Član grupe ponuđača je obavezan da Dobavljaču nadoknadi štetu koja je nastala usled raskida ugovora , ukoliko je Član grupe ponuđača odgovoran za raskid ugovora .
Ugovorne strane mogu sporazumno da raskinu ovaj ugovor , a sporazumom o raskidu ugovora utvrđuju se visina i način ispunjenja međusobnih dospelih obaveza do dana sporazumnog raskida ugovora .
Član 20.
Ovaj ugovor stupa na snagu danom obostranog potpisivanja .
Član 21.
Za sva pitanja koja nisu regulisana ovim ugovorom primenjivaće se odredbe Posebnih uzansi o građenju i Zakona o obligacionim odnosima
Član 22.
Dobavljač i Član grupe ponuđača su se sporazumeli da sve sporove koji proisteknu iz ovog ugovora prvenstveno rešavaju međusobnim dogovorom , a ukoliko spor ne reše sporazumno , ugovara se nadležnost Privrednog suda u Novom Sadu .
Član 23.
Ugovor je sačinjen u 4 ( četiri ) istovetna primerka od kojih po 2 ( dva ) primerka zadržava svaka ugovorna strana .
za DOBAVLjAČA za ČLANA GRUPE PONUĐAČA
___________________ ___________________
Krste Dubroja , direktor Ilija Labus , direktor